**Suplement i Certifikatës për kualifikimin profesional,**

**MULTIMEDIA, Niveli IV në KSHK, referuar Nivelit IV të KEK**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave dhe pajisjeve të punës.
* Të përdorë dhe mirëmbajë mjetet dhe materialet e punës.
* Të zbatojë standardet e profesionit.
* Të zbatojë rregullat e sigurimit teknik dhe të mbrojtjes së mjedisit.
* Të kryejë llogaritje të thjeshta ekonomike për proceset që lidhen me veprimtarinë për zhvillimin dhe mirëmbajtjen e një sistemi multimedial.
* Të përshkruajnë përdorimet e aparateve të realizimit të fotografive.
* Të listojnë elementët e fotografive, (afër, larg, dritë, ngjyra, kontrast rezolucion etj.) dhe argumentojë rëndësinë e tyre.
* Të përshkruajë përdorimet e aparateve të regjistrimit audiove.
* Të përshkruajë përdorimet e aparateve të regjistrimit të videove.
* Të shpjegojë teknikat e regjistrimit të audio/videove.
* Të përcaktojnë karakteristikat e mediave digjitale.
* Të përcaktojnë llojet e krijimeve digjitale për radio dhe TV (sigla, reklama, video ilustruese etj.).
* Të përzgjedhë elementët multimedialë të nevojshëm që do të përmbajë video (tekst, fotografi, ngjyrat, audio, video, animacion).
* Të përcaktojë llojin e audios, formatin sipas standardeve.
* Të përcaktojë llojin e video, formatin sipas standardeve.
* Të përcaktojë saktë kohëzgjatjen e videos dhe audios.
* Të realizojë xhirimin e videos dhe audios nëpërmjet mjeteve të nevojshme.
* Të realizojë digjitalizimin e videos dhe audios duke ndjekur procedurat e mostrimit, kuantizimit dhe kodimit.
* Të realizojë editimin e një video dhe një audio.
* Të realizojë përpunimin dhe modifikimin e fotografisë në Adobe Photoshop.
* Të realizojë modifikimin dhe ruajtjen e imazhit.
* Të përdorë platformat dhe programet në dizenjim grafik.
* Të përdorë teknikat e ndryshme për fotografinë, video dhe audio.
* Të përgatitë mjedisin për printim të materialeve multimediale.
* Të realizojë printimin e produktit multimedial sipas metodës së përzgjedhur.
* Të identifikojë sulmet dhe kërcënimet në sistemin multimedial.
* Të përkufizojnë konceptin e animacionit digjital 2D.
* Të përkufizojnë konceptin e animacionit digjital 3D.
* Të përshkruajnë llojin e animacioneve Stop Motion.
* Të përshkruajnë llojin e animacioneve GIF
* Të përshtatë produktin multimedial për postim në blog-e.
* Të përshtatë produktin multimedial për postim në mediat sociale.
* Të përshtatë produktin multimedial për postim në Youtube.
* Të realizojë dizenjimin e newsletter-ave.
* Të kryejë monitorimin e një sistemi multimedial.
* Të komunikojë me etikë profesionale

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Multimedia”, niveli i IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të teknik/menaxher të mesëm në këtë kualifikim profesional.

Ky kualifikim i jep nxënësit mundësi t'i drejtohet tregut të punës për t’u punësuar apo vetëpunësuar në pozicionet e teknikut në multimedia si dhe pranë institucioneve e bizneseve të dimensioneve të ndryshme (në studio grafike, në kompanitë mediatike, në industrinë e printimit, në kompanitë e marketingut, në kompanitë e zhvillimit të websiteve dhe softuerë, në studio produksioni) etj.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).